"The Main Square" a zo bet krouet e miz Mae 2008. Labouret o deus da gentañ war sonioù anavezet a-raok ijinañ reoù nevez, da skouer "You're running away" ha "Prickteaser" D'ar 15 a viz Du 2008, ar strollad a ra e gentañ sonadeg a-drugarez da Bertrand Trebos, a zo e penn ar sal pleustriñ. C'hoari a reont gant "Crazy Crust", "Yes S-Club", "The Jaff" ha "Neurosphobia". D'an 23 a viz Geñver 2009 e oa ar wech kentañ d'ar strollad c'hoari e Pariz, er "Gibus" evit "Gouel Emergenza". Kejañ a reont ouzh "The Freckelles" hag a grou ar memes seurt sonerezh. D'ar 4 a viz Ebrel 2009 eo an eil wech er "Gibus" evito. D'ar 7 a viz Mae e kemeront perzh, er "Gibus" c'hoazh, e "Gouel Rock Inter-Skol", a-enep etre 6 ha 8 strollad sonerezh dre nozvezh. Ar juri, ennañ Claude Sitruk (produktour "BB Brunes"), kazetennerien "Liberation", "Oui Fm"..., a lavar dezho int fresk, arzourien ha mat. Echuiñ a reont en eil plas goude "The Citizens", eus Pariz. D'an 22 a viz Mae, "The Main Square" a son en "New Morning" evit "Hanter-Final" "Gouel Emergenza". D'an 20 a viz Even e sonont gant "P.Y.T" evit "Gouel ar Sonerezh", en o c'hêr, Kompiegn. Evit echuiñ gant ar bloavezh 2009, a zo bet a-bouez evito, o deus graet un abadenn er "Ziquodrom" evit "No-Title 2" hag ur pennad kazetenn 'zo bet graet warno evit an eil gwech er "Courrier Picard". "Compiègne regorge de nouveaux talents. Parmis eux, Main Square, qui interprète des chansons rock a la rythmique indélébile". Le Courrier Picard (20/06/09). D'an 28 a viz Du, Alexy a guita ar strollad dre ma oa re bell ar sal evit pleustriñ. Robin a gemer neuze e blas. Goude-se ec'h enrollont 4 c'hanaouenn nevez evit un EP. D'ar 5 a viz Du e voent e penn ar sonadeg evit an "Téléthon", en o c'hêr, Kompiegn. E miz Kerzu 2009 e kemeront perzh e nozvezh "VAE Produktion".Dont a reont en-dro war al leurenn d'ar 6 a viz Meurzh gant tonioù nevez evel "Hate Me, I'm Supersonic" hag "I Shoot your face".